സമൂഹമാധ്യമങ്ങള് വഴി ഐ.എസ് പ്രചാരണം മൂന്ന് മലയാളികള്ക്കെതിരെ കുറ്റപത്രം സമര്പ്പിച്ച് എന്ഐഎ സമൂഹമാധ്യമങ്ങള് വഴി ഐ.എസ് ആശയ പ്രചാരണം നടത്തിയെന്ന കേസില് മൂന്ന് മലയാളികള്ക്കെതിരെ യുഎപിഎ അടക്കം ചുമത്തി കുറ്റപത്രം സമര്പ്പിച്ച് എന്ഐഎ. മലപ്പുറം സ്വദേശി അബു യാഹിയ എന്ന മുഹമ്മദ് അമീന്, കണ്ണൂര് സ്വദേശി മുഷബ് അന്വര്, കൊല്ലം ഓച്ചിറ സ്വദേശി റഹീസ് റഷീദ് എന്നിവര്ക്കെതിരെയാണ് കുറ്റപത്രം. ഡല്ഹി എന്ഐഎ പ്രത്യേക കോടതിയിലാണ് കുറ്റപത്രം സമര്പ്പിച്ചത്. ടെലഗ്രാം, ഇന്സ്റ്റാഗ്രാം ഉള്പ്പെടെയുള്ള സമൂഹമാധ്യമങ്ങളിലൂടെ ഐ.എസ് ആശയ പ്രചാരണം നടത്തിയെന്നാണ് ആരോപണം. ആശയപ്രചാരണത്തിനായി കൂടുതല് ആള്ക്കാരെ റിക്രൂട്ട് ചെയ്തെന്നും എന്ഐഎ കുറ്റപത്രത്തില് പറയുന്നു. Read Also : ശ്രീലങ്കന് ലഹരിക്കടത്തിന്റെ ആസൂത്രണം എറണാകുളത്തും നടന്നു : എന്ഐഎ മുഹമ്മദ് അമീന് എന്ന പ്രതി കശ്മീരില് 2020 മാര്ച്ചില് കശ്മീരിലെത്തി ഭീകരപ്രവര്ത്തനത്തില് ഏര്പ്പെട്ടു. രാജ്യത്ത് കുഴപ്പങ്ങളുണ്ടാക്കാന് പ്രതികളായ മുഹമ്മദ് അമീനും, കൂട്ടുപ്രതി റഹീസ് റഷീദും, കശ്മീരിലെ വില്സണ് കശ്മീരി എന്ന മുഹമ്മദ് വഖാര് ലോണിയുമായി ചേര്ന്ന് ഫണ്ട് ഇടപാടുകള് നടത്തിയെന്നും കുറ്റപത്രത്തില് ആരോപിച്ചു. Story Highlight: NIA charge sheet